Title: 2. Opettajan digipedagoginen osaaminen 3 op
Course: OSU- Uraohjauksen verkkokurssi /DIGICAMPUS

Tervetuloa opiskelemaan Opettajan digipedagoginen osaaminen -verkkokurssille!

Aineiston laatineet  lehtori Lemechkova-Toivonen Alla & Heidi Lindholm / HAMK

Aineisto on CC BY-NC-ND -lisenssoitu

Osion tavoitteet

- tutustut digipedagogiikan yleisiin periaatteisiin ja pedagogisen käsikirjoituksen laatimiseen
- perehdyt saavutettavuuteen verkko-opetuksessa
- tutustut ja kokeilet yleisimpiä verkossa käytettäviä osallistavia menetelmiä
- kokeilet videon käyttöä opetuksessa
- suunnittelet omaan alaasi liittyvän verkko-opetustuokion

Arviointi

Tässä osassa arvioidaan opettajan työssä tarvittavan digipedagogiikan osaamista.

Arviointiaineiston muodostavat verkkokurssin oppimistehtävät.

Opiskeluohjeet

Tutustu johdantovideoon tästä

Kurssi koostuu ennakkotehtävästä ja viidestä eri oppimistehtävästä joiden kautta muodostuu valmis pedagoginen käsikirjoitus verkko-opetukseen. Lopuksi teet vielä itsearvioinnin.

Tehtävien aineistot on koottu neljään eri ThingLinkiin joihin löydät linkit tehtävien 1-4 alta . Aineistoja pääset tutkimaan Thinglinkissä klikkaamalla seuraavia kuvakkeita (verkkosivu tai tekstitiedosto) tai (video). Annettujen aineistojen lisäksi voit hyödyntää myös muita aineistoja.

Ennakkotehtävä

Pohdi omia kokemuksiasi digipedagogiikasta ja vastaa jokaiseen kysymykseen omien kokemustesi ja ajatustesi mukaan. Pääset vastaamaan klikkaamalla + -merkkiä. Tämän jälkeen avautuu seuraava ikkuna.

1. Verkko-opetuksen suunnittelu

Tutustu seuraavaan ThingLinkiin Verkko-opetuksen suunnittelu johon on koottu aineistoa verkko-opetuksen suunnittelusta, pedagogisesta käsikirjoituksesta, saavutettavuudesta ja tekijänoikeuksista.

Aloita omaan alaasi liittyvän verkko-opetuksen suunnittelu. Kyseessä voi olla kokonainen verkkokurssi, yksittäinen opetuskerta, tai jokin muu toteutus, joka sopii oman alasi opetukseen.

1) Valitse itsellesi alusta, johon laadit  pedagogisen käsikirjoituksen verkko-opetukselle.

2) Aloita pedagoginen käsikirjoitus. Kirjoita alustalle alustava suunnitelma seuraavista asioista:

- Opetustuokion/kurssin aihe
- Tavoitteet
- Kohderyhmä, kenelle opetustuokio/kurssi on tarkoitettu?
- Millaisia tehtäviä opetukseen/kurssiin kuuluu?
- Millaista materiaalia ja aineistoa kurssiin kuuluu?
- Miten oppilasta/opiskelijaa ohjataan?
- Suoritustapa ja -aikataulu
- Oppimisen seuranta ja arviointi

3) Kirjoita alustalle myös, miten huomioit saavutettavuuden verkko-opetuksen suunnittelussa.

4) Liitä verkko-opetuksen alustava pedagoginen käsikirjoitus keskustelualueelle. Voit lisätä sen liitetiedostona, valokuvana tai linkkinä. Pedagogisen käsikirjoituksen ei tarvitse olla tässä vaiheessa valmis, se täydentyy tämän verkkokurssin aikana.

2. Vuorovaikutus ja osallistavat menetelmät verkko-opetuksessa

Tutustu seuraavaan ThingLinkiin Vuorovaikutus ja osallistavat menetelmät verkko-opetuksessa johon on koottu aineistoa vuorovaikutuksesta ja osallistavista menetelmistä verkko-opetuksessa.

Valitse sen jälkeen yksi osallistava menetelmä ja suunnittele, miten hyödynnät sitä omassa verkko-opetuksessasi.
- Lisää uusi keskustelu ja kerro, mitä menetelmää aiot kokeilla ja miten tulet hyödyntämään sitä opetuksessasi.
- Jos valitset jonkin alustan (esim. AnswerGarden), jaa myös linkki keskustelualueelle. Huolehdi, että muille opiskelijoille on annettu riittävät oikeudet katsoa ja kokeilla linkkiä.
- Tutustu muiden opiskelijoiden suunnitelmiin ja kommentoi vähintään kahta suunnitelmaa vastaamalla keskusteluun.

3. Yhteisölliset työskentelyalustat

Tutustu seuraavaan ThingLinkiin Yhteisölliset työskentelyalustat, johon on koottu yleisimpiä yhteisöllisiä työskentelyalustoja ja ohjeita sekä kirjautumissivuja niiden käyttöön. Osa sivustoista on englannin kielellä.

Valitse sen jälkeen yksi yhteisöllinen työskentelyalusta ja suunnittele, miten hyödynnät sitä omassa verkko-opetuksessasi. Valitsemasi alusta voi olla myös joku muu kuin ThingLinkissä mainitut.
- Luo valitsemallesi alustalle tehtävä, jota hyödynnät verkko-opetuksessa
- Jaa linkki keskustelualueella. Varmista että muilla osallistujilla on riittävät käyttöoikeudet.
- Tutustu muiden osallistujien tehtäviin ja kommentoi vähintään kahta.

4. Videon käyttö opetuksessa

Tutustu seuraavaan ThingLinkiin Videon käyttö opetuksessa, johon on koottu aineistoja videon ja äänitiedostojen käytöstä opetuksessa.

Suunnittele ja tee omaan alaasi liittyvä opetusvideo, jonka kesto on 3-5 minuuttia. Halutessasi voit videon tilalla tehdä myös lyhyen podcastin.

Palauta keskustelualueelle linkki videoon sellaisessa muodossa (esim. Youtube), että opettaja ja muut osallistujat voivat sen nähdä. Videosta ei tarvitse tehdä julkista.

5. Verkko-opetuksen pedagogisen käsikirjoituksen viimeistely

Viimeistele pedagoginen käsikirjoitus. Liitä käsikirjoitukseen mukaan tällä kurssilla tehdyt tehtävät. Huomioi muilta opiskelijoilta ja opettajalta saamasi palaute.

Itsearviointi

Tee lopuksi itsearviointi sitä, mitä opit kurssin aikana. Kirjoita vapaamuotoinen teksti, jossa pohdit seuraavia asioita:

Miten osaamisesi lisääntyi?
Miten voit hyödyntää oppimaasi työssäsi?
Millaista digipedagogista osaamista vielä tarvitset?

Itsearviointisi näkyy ainoastaan opettajalle.

Aineistoja

Opintojakson aineistot on koottu tehtävien alle ThingLinkeihin.

Opiskelijan ilmoitus osan tehtävien valmistumisesta