Title: 5.Opettajan työnhaun suomen kieli 3 op
Course: OSU- Uraohjauksen verkkokurssi /DIGICAMPUS

Opettajan työnhaun suomen kieli 3 op

Aineiston laatinut lehtori Päivi Suominen-Tontti.Tamk

Aineisto on CC BY-NC-ND -lisenssoitu

Osion sisältöjen opiskelu/hyödyntäminen

Johdantovideo (linkki lisätään)

Osion tavoitteet

Opiskelija:

- tunnistaa opettajan työn ja oman opetusalan kielenkäyttötilanteita ja kehittää työnhaussa tarvittavaa keskeistä sanavarastoa ja sekä suullisia ja kirjallisia  viestintätapoja.
- osaa tiivistää oman opiskelu- ja työhistorian sekä osaamisensa työnhakuprosessin eri vaiheissa.
- tuntee materiaaleja ja työkaluja, joiden avulla kieliasua voi tarkistaa.
- tunnistaa oman monikulttuurisen taustansa ja kielitaidon ammatillisena voimavarana työyhteisössä.
- ottaa huomioon selkeän ilmaisun, selkokielen ja kielitietoisuuden piirteitä tehdessään pedagogista käsikirjoitusta.

Opiskeluohjeet

Hankit osaamista, kun

- osallistut verkkokurssin orientointi- ja ohjaustapaamisiin
- tutkit materiaaleja ja teet itsenäisiä (ei palautettavia) harjoituksia ja kielitestejä.
- teet palautettavat kurssitehtävät 1 - 4.

Arviointi

Tässä osassa arvioidaan opettajan työssä ja työnhaussa tarvittavaa ammatillisen suomen kielen taitoa.

Arvioinnin kohteena ovat  palautettavat verkkokurssin tehtävät 1 - 4. Palaute on esim.  opiskelutovereiden ja opettajan antamia kommennteja kieliasusta, vaihtoehtojen pohditaa ja ideointia yhdessä. Kielitaitoa ei arvioida numeerisesti eikä  esim. eurooppalisen viitekehyksen mukaisesti.

AIHEET JA TEHTÄVÄT

AIHE 1: Opetusalan työpaikkailmoitusten tarkastelu
Työnhaussa tärkeää on analysoida sekä omaa osaamista että työtä tarjoavaa työpaikkaa ja työpaikkailmoitusta. Prosessi lähtee usein siitä, kun löytää kiinnostavan ilmoituksen.

Tehtävä 1:

1.Valitse kolme suomenkielistä sinua kiinnostavaa ja koulutukseesi sopivaa opettajan työpaikkailmoitusta. Lue tarkasti ja katso sanasto.

2. Avaa alempana olevalla keskustelupalstalla oma viestiketju ja laita ilmoitusten linkit sinne.

3. Kerää ilmoituksista tärkeät suomen kielen sanat ja tee muistiinpanot omaan tiedostoosi ja palauta myös sanasto keskusteluun.

Keskustelkaa ryhmänne kanssa viestiketjussa, millaisia odotuksia työpaikkailmoituksissa näkyy ja mitä kannattaisi kirjoittaa hakemukseen ja miten valmistautua haastatteluun.

AIHE 2: Ammatillinen kirjoittaminen - työnhaun asiakirjat
Sopiva ja kiinnostava työpaikkailmoitus on löytynyt! Etsi lisää tietoa työnantajasta tai kirjoita hakemus.

Valmistaudu osioon tutustumalla materiaaliin:
Työelämän suomea - 3B Työnhaun asiakirjat (google.com)

Tehtävä 2a tai 2b:

Tässä kohdassa voit valita sen mukaan, kaipaatko apua työhakemuksen ja CV:n kirjoittamiseen suomeksi vai enemmän työpaikkoihin tutustumista ja tiedon tiivistämistaitoa.

Tehtävä 2a:

Tehtävässä 1 valitsit kolme työpaikkailmoitusta.

Valitse nyt ilmoituksistasi yksi ja ala tutustua tähän työpaikkaan/työnantajaan. Hae mahdollisimman paljon informaatiota ja tee posteri. Esittele posterisi sitten pienellä videolla.

Ohjeet posteriin ovat tässä:

Työelämän suomea - 2F Teen posterin (google.com)

Pohdi videolla myös seuraavia asioita:

1. Miksi tämä organisaatio voisi olla kiinnostava työpaikka sinulle.
2. Mitkä asiat houkuttelisivat hakemaan työtä?
3. Mitkä taas arveluttavat (ovat mielestäsi riskejä)?
4. Mitä haluaisit vielä kysyä lisää työnantajalta?

Videon palautuskansio on alempana.

Tehtävä 2b: Kirjoita valitsemaasi työpaikkailmoitukseen osoitettu hakemuskirje (motivaatiokirje)  suomeksi. Muista, että hakemuskirjeen pituus on aina maksimissaan yksi A4 sivu (fonttikoko noin 11 - 12).

AIHE 3: Omasta osaamisesta kertominen työhaastattelussa tai esittelyvideolla

Kun työhakemus on tuottanut tulosta, pääset kertomaan osaamisestasi haastatteluun. Joskus esittelyvideo pitää liittää jo hakemukseen.

Tärkeitä taitoja:

- Oman osaamisen ja taitojen tiivistäminen
- Omien vahvuuksien kiteyttäminen
- Kysyminen
- Varmistaminen
- Kuuntelemisen osoittaminen

Tehtävä 3: Oman esittelyvideon laatiminen, (pituus: minimi 3 minuuttia maksimi 5 minuuttia.)
Katso aluksi seuraavat video:

Marilenna

Sen jälkeen valitse joko 2 a) itsenäinen oman esittelyvideon tekeminen

TAI 2b) työhaastattelu parin kanssa niin, että kumpikin on omalla vuorollaan kyselijän ja vastaajan roolissa. Apua kysymyksiin saatte  pyöräytä pyörää -linkistä. Yrittäkää kysyä toisiltanne nimenomaan opetusalalle kohdistettuja kysymyksiä.

Pyöräytä onnenpyörää (alla) ja vastaa kysymyksiin:

AIHE 4: Opetusnäytteen valmisteleminen

Opettajan rekrytointiprosessi on usein pitkäkin ja siinä on monta vaihetta. Joskus siihen sisältyy myös opetusnäyte, joka voi olla osa haastattelua tai itsenäinen uusi kierros. Se voi olla yksin tai ryhmässä, jossa on muita hakijoita.

Tehtävä 4: Pedagoginen käsikirjoitus eli tuntisuunnitelma

Vaihtoehdot 4a) kirjallinen tuntisuunnitelma

tai 4b) noin 20 minuutin opetustuokion tallentaminen videolle. Valitse itseäsi kiinnostava ja hyvin hallitsemasi aihe.

Huom! Jos suoritat OSU:ssa myös osion Opettajan digipedagoginen osaaminen, voit valita osan siihen palauttamastasi kurssisuunnitelmastasi ja tarkastella sen kieliasua.

Ajattele sinulle yhtä mieluista opetusaihetta. Huom! Jos saat valita työnhakuun liittyvän opetusnäytteen aiheen itse, kannattaa valita sellainen, jolla pystyt hyvin näyttämään osaamistasi. Kirjoita sitten yhden oppitunnin (45 min - 1,5 h)  suunnitelma, joka sisältää seuraavat asiat:

- Kohderyhmän kuvaus ja aiheen rajaaminen
- Ohjeiden ja tavoitteiden kirjaaminen
- Aiheen kiinnostusta herättävien tekijöiden pohtiminen
- Toiminnan kuvaaminen, tarvittavat tehtävänannot (ohjeistus), havaintomateriaali ja materiaalilinkit
- Palautteen antamisen muotojen kuvaaminen
- Pedagogisten ratkaisujen perusteleminen
- Lue alapuolella oleva materiaali: selkeä ilmaisu, selkokieli ja kielitietoisuus opetuksessa. Kiinnitä huomiota näihin asioihin suunnitelmassasi.

Opiskelijan ilmoitus osan tehtävien valmistumisesta

ONNEA TYÖNHAKUUN, Toivottavasti näissä opinnoissa tekemäsi valmistelutyö tuottaa tulosta ja tulet valituksi!

Kirjoittamisen ja kielenhuollon
aineistoja

Asiatekstin kirjoittaminen ja kielenhuolto

Tiiviit ilmaisut suomen kielessä (esim. lauseenvastikkeet)

Olet tutustunut tällä kurssilla jo joihinkin

 DigiJouJou-hankkeen työnhaun suomen kielen materiaaleihin.

Voit tutustua lisää laajaan sivustoon, jossa on tietoa ja harjoituksia työnhausta suomeksi. Lisäksi tehtävissä tutustutaan esim. viestintään työyhteisössä.

https://sites.google.com/view/tyoelamansuomea

Tehtävä 1: Opettajan työnhaun ammattisanasto

Tämä on kaikki opintojaksot kokoava tehtävä. Aloita siis heti verkkokurssin alussa sinulle uusien ja tärkeiden sanojen kerääminen. Voit toteuttaa sanaston itse valitsemallasi, luovallakin tavalla. Tuotos voi olla word-tiedosto, mind-map, minivideoesitys tai vaikkapa valokuva paperille kirjatuista sanoista.
Kerää vähintään 30 sanaa tai fraasia. Tutustu myös murteisiin tästä.

Vaihtoehtoinen toteutustapa: Kouluarjen puhekieli/ammattislangi. Jos käyt työssä tai olet harjoittelussa: kerää koulutyössä kuulemisia puhekielisiä ilmauksia ja tee edellä kuvattu kooste.